laion/Wikipedia-Exotic huggingface dataset:
50 המסעדות הטובות בעולם

50 המסעדות הטובות בעולם - שקרוי גם פיפטי בסט בקיצור - הוא סקר שעורך מגזין המסעדנות הבריטי Restaurant, שתוצאותיו מתפרסמות מדי שנה כרשימה של 50 המסעדות הטובות ביותר בעולם. כמו כן מתפרסמת רשימה נוספת של המסעדות שלא זכו להיכלל ברשימה הראשונה, אך הגיעו למקומות ה-51 עד ה-100. הסקר מבוסס על משאל בינלאומי הנערך בין שפים ומבקרי מסעדות. המשאל נערך מדי שנה בחודש אפריל מאז שנת 2002. החל משנת 2010 ועד 2012 זכתה במקום הראשון מסעדת נומה מדנמרק. משנת 2006 ועד 2009 זכתה במקום הראשון מסעדת "אל בולי", השייכת לשף פראן אדריה וממוקמת בקוסטה בראווה, קטלוניה שבספרד; היא ירשה את מקומה של מסעדת "הברווז השמן" (The Fat Duck) האנגלית, השייכת לשף הסטון בלומנטל. מטבחן של שתי המסעדות האחרונות מבוסס על גסטרונומיה מולקולרית. רוב המסעדות ברשימה מגישות אוכל של מטבח עילי לפי המסורת הצרפתית. המשאל מורכב מקולות של 'אקדמיית 50 המסעדות הטובות ביותר'. העולם מחולק לאזורים, על כל אזור ממונה יושב ראש, שהוא מומחה קולינרי לאותו אזור של העולם. יושבי הראש הללו בוחרים בפאנל מצביעים, שכולל בסך הכול 4,030 מצביעים. יושב הראש של אזור ישראל הוא עיתונאי הקולינריה רועי ירושלמי. אין רשימת מועמדים; כל חבר בפאנל המצביעים הבינלאומי בוחר בחמש מסעדות. הוא יכול להצביע לשתי מסעדות באזור המגורים שלו, יתר הבחירות חייבות להיות לאזורים אחרים. אף מצביע אינו רשאי להצביע עבור המסעדה שלו, והבוחרים חייבים לאכול במסעדות בהן בחרו לא מוקדם מ-18 החודשים שקדמו לסקר. רשימת המסעדות לא כוללת קריטריון מוקדם כמו זה של מדריך מישלן האדום או מדריכים אחרים. הדבר מאפשר למסעדות עממיות יחסית כמו Momofuku Ssam Bar, אסאדור אטשברי וסנט ג'ון להיכלל ברשימה, לצד מסעדות יוקרה כמו The French Laundry או לז אמבסדור. 2021 - גרניום, קופנהגן, דנמרק. 2020 - נומה, קופנהגן, דנמרק. 2019 - מיראזור, מנטון, צרפת. 2018 - אוסטריה פרנצ'סקנה, מודנה, איטליה. 2017 - Eleven Madison Park, ניו יורק, ניו יורק, ארצות הברית. 2016 - אוסטריה פרנצ'סקנה, מודנה, איטליה. 2015 - אל סייר דה קאן רוקה, ז'ירונה, ספרד. 2014 - נומה, קופנהגן, דנמרק. 2013 - אל סייר דה קאן רוקה, ז'ירונה, ספרד. 2012 - נומה, קופנהגן, דנמרק. 2011 - נומה, קופנהגן, דנמרק. 2010 - נומה, קופנהגן, דנמרק. 2009 - אל בולי, קוסטה בראווה, ספרד. 2008 - אל בולי, קוסטה בראווה, ספרד. 2007 - אל בולי, קוסטה בראווה, ספרד. 2006 - אל בולי, קוסטה בראווה, ספרד. 2005 - The Fat Duck - בריי, ברקשייר, אנגליה, הממלכה המאוחדת. 2004 - The French Laundry - יוטויל, מחוז נאפה, קליפורניה, ארצות הברית. 2003 - The French Laundry - יוטויל, מחוז נאפה, קליפורניה, ארצות הברית. 2002 - אל בולי, קוסטה בראבה, ספרד. האתר הרשמי של משאל 50 המסעדות הטובות בעולם רשימת 50 המסעדות הטובות בעולם לשנת 2010 ליזי דייוויס, הגרדיאן, עשר המסעדות הטובות בעולם, באתר הארץ, 4 במאי 2012 רחלי קרוט, ‏ 100 המסעדות הטובות בעולם, נענע 10, ‏ 21 באפריל 2009 אל בולי בספרד - המסעדה הטובה ביותר בעולם, מגזין "שפים", 25/04/07 אל בולי בספרד המסעדה הטובה ביותר בעולם ל-2006, באתר "אכול ו-Chateau", ‏ 2 במאי 2006 אביטל ענבר, החיים הטובים / מסעדות יוקרה: בישול מושגי(הקישור אינו פעיל), "מסע אחר" 196 אקדמיית 50 המסעדות הטובות ביותר
שנת אפס (פירושונים)

האם התכוונתם ל... 0 (שנה) – שנה אפס, מספרה של שנה שאינה קיימת לפי שיטת התיארוך המקובלת. גרמניה שנת אפס – מסרטיו הבולטים של רוברטו רוסליני ושל הנאו-ריאליזם האיטלקי בכלל. מדיניות "שנת אפס" - כינוי מדיניותו הרצחנית של שלטון הקמר רוז' בקמבודיה להשגת מטרותיו המאואיסטיות. שנת אפס – סרט קולנוע ישראלי.
Return of Saturn

Return of Saturn ("שובו של סטורן") הוא אלבום האולפן הרביעי של להקת הרוק האמריקנית נו דאוט, שיצא לאור ב-11 באפריל 2000 בחברת ההקלטות "Interscope Records". לאחר סבב ההופעות המוצלח לקידום האלבום Tragic Kingdom, שנמשך לאורך שנתיים וחצי, כתבו חברי הלהקה עשרות שירים לאלבומם הבא, שבסופו של דבר הופק על ידי גלן באלארד. יצירת האלבום ארכה שנתיים, וכללה גם מחלוקות רבות בין חברי הלהקה וחברת ההקלטות. האלבום משלב השפעות סקא פאנק ורגאיי מאלבומי הלהקה הקודמים, עם שירים איטיים יותר ובעלי מאפיינים בלדיים. המילים לחלק גדול מהשירים מתארות את השתוקקותה של הסולנית, גוון סטפאני, לחיים "רגילים", בניגוד למחויבותה לקריירה המוזיקלית. עם שחרורו, זכה האלבום לביקורות נוגדות ממבקרי מוזיקה שונים. הוא הגיע למקום השני בבילבורד 200 (מצעד האלבומים של מגזין בילבורד), אבל לא עקף את מכירות האלבום הקודם, Tragic Kingdom. מתוך האלבום יצאו ארבעה סינגלים, אבל רק אחד מהם זכה למקום במצעד Billboard Hot 100. בטקס פרסי גראמי ה-43, זכה האלבום במועמדות לאלבום הרוק הטוב ביותר. מידע על האלבום Return of Saturn באתר MusicBrainz מידע על האלבום Return of Saturn באתר AllMusic האלבום Return of Saturn באתר Discogs האלבום Return of Saturn באתר ספוטיפיי האלבום Return of Saturn באתר דיזר האלבום Return of Saturn באתר אפל מיוזיק האלבום Return of Saturn באתר טיידל בשיר "Dark Blue" קיימת רצועה נסתרת - גרסה אִינְסְטְרוּמֶנְטָלִית לשיר "Too Late"
כנסיית הגואל שעל הדם

כנסיית הגואל שעל הדם (ברוסית: Храм Спаса на Крови) היא כנסייה רוסית אורתודוקסית הממוקמת בסנקט פטרבורג שברוסיה. הכנסייה ידועה בסגנונה הרוסי הנאו-ביזנטי, והיא אחד מהאתרים הידועים ביותר בעיר. שמה הרשמי של הכנסייה הוא "קתדרלת התחייה של ישו" (Собор Воскресения Христова). שמה של הכנסייה מתייחס לבנייתה באתר שבו נרצח הצאר אלכסנדר השני ב-13 במרץ 1881 (על פי הלוח היוליאני: ב-1 במרץ). הקמת הכנסייה החלה בשנת 1883 בהוראת הצאר אלכסנדר השלישי, לזכרו של אביו, (הצאר אלכסנדר השני). עבודות הבנייה התקדמו באיטיות, והכנסייה הושלמה רק בשנת 1907 בתקופתו של הצאר ניקולאי השני. הכנסייה הוקמה במימון משפחת המלוכה ותורמים פרטיים, באתר ההתנקשות. הכנסייה ממוקמת לצד תעלת גריבוידוב, במקום בו נזרק רימון יד לעבר מרכבתו של הצאר אלכסנדר השני. הצאר לא נפגע בהתפוצצות, אולם יצא ממרכבתו. מתנקש שני, איגנסי הרניוויסקי הטיל פצצה נוספת שפצעה את הצאר פצעי מוות (הרניוויסקי עצמו איבד את הכרתו ומאוחר יותר מת מפצעיו). הצאר הפצוע נלקח לארמון החורף בו הוא נפטר מספר שעות לאחר מכן. לאחר הרצח הוקם באתר מזבח זמני, בעת שתוכנן מבנה הנצחה קבוע. הוחלט להקים את מבנה הכנסייה על הרחוב באתר בו אירעה ההתנקשות. לצורך כך הוצרה התעלה, על מנת שמקום ההתנקשות יהיה במרכז הכנסייה. המקום מסומן בכנסייה באבנים יקרות המקיפות את אבני הרחוב הפשוטות שעליהן נשפך דמו של הצאר. בעקבות המהפכה הרוסית בשנת 1917 נבזזה הכנסייה וניזוקו עיטוריה. הממשלה הסובייטית סגרה את הכנסייה בראשית שנות ה-30. במהלך מלחמת העולם השנייה, בזמן המצור על לנינגרד, הכנסייה שימשה לאחסון גופות מתים ברעב והרוגים בהפגזות הגרמניות. הכנסייה עצמה גם נפגעה בהפגזות. לאחר מלחמת העולם השנייה שימשה הכנסייה כמחסן לאחסון ירקות (ובאותה עת זכתה לכינוי "הגואל שעל תפוחי האדמה"). ביולי 1970 עברה הכנסייה לידי מוזיאון קתדרלת איסק הקדוש, והנהלת המוזיאון שיקמה את הכנסייה במשך 27 שנים. הכנסייה נפתחה לציבור באוגוסט 1997, על מנת לשמש כמוזיאון. הכנסייה לא נחנכה מחדש, ולכן אינה משמשת לתפילות. כיום, הכנסייה היא אחד מאתרי התיירות העיקריים של העיר. הכנסייה שונה בתכנונה מיתר כנסיות סנקט פטרבורג. בעוד שמרבית כנסיות העיר בנויות בסגנון בארוק או סגנון נאו קלאסי, הכנסייה בנויה בסגנון רוסי ביניימי (רוסי ביזנטי) ברוח הלאומנות הרומנטית של תקופת הבנייה. הכנסייה נבנתה בסגנון מסורתי שהיה מקובל במאה ה-17 ותוך רצון לחקות את כנסיית וסילי הקדוש שבכיכר האדומה במוסקבה. פנים הכנסייה תוכנן על ידי האמנים המובילים בעת הקמת הכנסייה: ויקטור וסנצוב, מיכאיל נסטרוב, אלכסיי אפנאסייב, ומיכאיל ורובל, ועל ידי האדריכל אלפרד אלכסנדרוביץ' פארלנד (אדריכל לא ידוע באותה עת). בכנסייה למעלה מ-7,500 מטרים רבועים של פסיפסים המתארים אישים או אירועים מהתנ"ך ומהברית החדשה. בשל פארה הרב חרגה הקמת הכנסייה מהתקציב המתוכנן שהוערך ב-3.6 מיליון רובלים, והעלות הגיעה לבסוף ל-4.6 מיליון רובלים. אתר האינטרנט הרשמי של כנסיית הגואל שעל הדם (באנגלית) אתר האינטרנט הרשמי של כנסיית הגואל שעל הדם (ברוסית) תיאור הכנסייה תיאור הכנסייה וההיסטוריה שלה
שליו האיים הקנריים

שליו האיים הקנריים (שם מדעי: Coturnix gomerae) הוא מין של שליו נכחד אשר בית גידולו היה באיים הקנריים. בעבר היה שליו האיים הקנריים מצוי באיים אל איירו, לה פלמה, טנריפה ופוארטוונטורה. ההנחה המדעית היא, כי שליו זה היה מצוי גם בגראן קנריה ולנסרוטה, אך לא ניתן להוכיח זאת, שכן לא נמצאו שם כל שרידי מאובנים. על פי מחקרים שנערכו במאובנים שנמצאו באיים, היה משקלו של שליו האיים הקנריים כ-150 גרם. כנפיו היו קטנות מאלו של השליו הנודד, ולכן ההנחה היא שהשליו הקנרי לא היה מסוגל לעוף באופן יזום, והיה תלוי בזרמי אוויר, אותם ניצל לצורכי תעופה. מסיבה זאת היה שליו האיים הקנריים טרף קל לחתולים וחולדות, שהגיעו עם המתיישבים הראשונים לאיים במאה ה-15, דבר שכפי הנראה הביא להכחדתו. שליו שליו נודד מדיה וקבצים בנושא שליו האיים הקנריים בוויקישיתוף שליו האיים הקנריים, באתר GBIF (באנגלית)
המוזיאון הלאומי לאנתרופולוגיה (מקסיקו סיטי)

המוזיאון הלאומי לאנתרופולוגיה (בספרדית: Museo Nacional de Antropología) הוא מוזיאון לאומי במקסיקו, והמוזיאון הפופולרי ביותר במדינה. המוזיאון מכיל ממצאים ארכאולוגים ואנתרופולוגים חשובים מהמורשת הפרה-קולומביאנית של מקסיקו, כמו אבן השמש (אבן לוח השנה האצטקי) ופסל אצטקי מהמאה ה-16 של שוצ'יפילי (Xochipilli). המוזיאון ממוקם בין הרחובות בתוך פארק צ'פולטפק במקסיקו סיטי. המוזיאון עוצב על ידי האדריכלים פדרו רמירס ואסקס, חורחה קמפוסנו ורפאל מיחרס ב-1964. חזותו מרשימה עם אולמות תצוגה המקיפים פטיו עם בריכה ענקית וכיכר מטרייה מבטון הנתמכת על ידי עמוד אחד ראשי הידוע כ-El Paraguas היוצר מפל מלאכותי. סביב אולמות התצוגה ישנם גנים, אשר רבים מהם כוללים תצוגות חיצוניות. למוזיאון 23 אולמות תצוגה והוא משתרע על 79,700 מ"ר. המוזיאון מכיל מספר תצוגות משמעותיות, כגון אבן השמש האצטקית, ראשי אבן ענקיים של הציוויליזציה של האולמקים שנמצאו בג'ונגלים במדינות וראקרוס וטבסקו, אוצרות מתרבות המאיה שנמצאו באתר צ'יצ'ן איצה ובפלנקה ומוצגים אותנטיים של חיי המקסיקנים הכפריים. כמו כן במוזיאון נמצא מודל של העיר האצטקית טנוצ'טיטלאן ששכנה היכן שנמצא כיום מרכז מקסיקו סיטי. המוזיאון מציג גם תערוכות חיצוניות המתמקדות בעיקר בתרבויות הגדולות של פעם. התערוכות שהוצגו במוזיאון בעבר התמקדו בתרבויות פרס, יוון, סין, מצרים וספרד. מודל של המקדש המרכזי טנוצ'טיטלאן אולם המאיה תצוגה של פלאנקה באולם המאיה מודל של טנוצ'טיטלאן פסל של אלת האדמה האצטקית לוח השנה האצטקי-אבן השמש יגואר שוצ'יקלי אל השירים, ריקוד ומוזיקה האצטקי, שוצ'יפילי ראש אולמקי ענקי פסל של מתאבק אולמקי יגואר אולמקי פסל של נחש אצטקי מודל של טאוטיווקאן תעתיק של הקוד האצטקי מדיה וקבצים בנושא המוזיאון הלאומי לאנתרופולוגיה בוויקישיתוף אתר האינטרנט הרשמי של המוזיאון הלאומי לאנתרופולוגיה (בספרדית) המוזיאון הלאומי לאנתרופולוגיה, באתר אנציקלופדיה בריטניקה (באנגלית) המוזיאון הלאומי לאנתרופולוגיה, ברשת החברתית אקס (טוויטר)
מסגד סנקט פטרבורג

מסגד סנקט פטרבורג (ברוסית: Санкт-Петербу́ргская мече́ть) הוא מסגד הממוקם במרכז סנקט פטרבורג שברוסיה, בסמוך לארמון החורף ולמבצר פטרופבלובסקיה. המסגד נפתח לציבור בשנת 1913 והיה המסגד הגדול באירופה באותה עת. אבן הפינה של המסגד הונחה בשנת 1910 על מנת לציין את יובל ה-25 לשלטונו של אלים חאן בבוכרה. המבנה הושלם לבסוף בשנת 1929. למסגד שני מינרטים שגובהם 29 מטרים וכיפה שגובהה 39 מטרים. המסגד נבנה על מנת להכיל 5,000 מתפללים - חלק ניכר מאוכלוסיית העיר המוסלמית שהגיעה לכ-8,000 איש בעת הקמת המסגד. האדריכל ניקולאי ואסילייב תכנן את המבנה בצורה הדומה לקברו של טמרליין שבסמרקנד. בשנת 1882 פנה סלים-גירי טווקלב, המופתי של אורנבורג לרוזן טולסטוי, שר בממשלת רוסיה וביקש כי יותר לו לבנות מסגד בסנקט פטרבורג. בשנת 1906 הקים הרוזן טולסטוי ועד מיוחד שבראשה אהון אטואלה באייזיטוב במטרה להשיג 750,000 רובלים במטרה לממן את הקמת המסגד. התורם העיקרי להקמת המבנה היה סעיד אבדול אחד, אמיר בוכרה. מיקום המסגד הנבחר - במרכז העיר, למול מבצר פטרופבלובסקיה, היה מיקום סמלי ביותר, ונדרשה הסכמת הצאר ניקולאי השני לבניית המבנה. ההסכמה ניתנה בעת שהות הצאר בפטרהוף ב-3 ביולי 1907. בסתיו אותה שנה אישרה הוועדה את בחירת האדריכל ניקולאי ואסילייב לתכנון המבנה, ואת המהנדסים סטפן קריצ'ינסקי ואלכסנדר פון גוגן לפקח על הבנייה. ב-3 בפברואר 1910 נערך טקס הנחת אבן הפינה של המבנה. האבן הונחה על ידי אהון באייזיטוב, בנוכחות פקידי ממשל, המופתי, מנהג המפלגה המוסלמית בדומה של רוסיה ושגרירי טורקיה ופרס. בין השנים 1940–1956 נסגר המבנה בהוראת השלטונות הבולשביקים, והמבנה שימש כמחסן מזון במהלך מלחמת העולם השנייה. בשנת 1956, בעקבות בקשת נשיא אינדונזיה, סוקרנו, אשר ביקר בעיר, הושב המבנה לקהילה המוסלמית 10 ימים לאחר תום הביקור. המבנה שופץ בשנת 1980. קירות המבנה עשויים אבן גרניט אפורה, והכיפה ושני המינרטים מצופים בפסיפס של אריחי חרסינה בצבע כחול. חזיתות המבנה מעוטרות בפסוקים מהקוראן על אריחי חרסינה. העמודים בתוך המבנה עשויים שיש אפור. קומת הקרקע משמשת את הגברים, ועזרת הנשים ממוקמת בקומה השנייה. רצפת המבנה מכוסה שטיחים שנארגו באסיה המרכזית. תיאור המסגד ותצלומים שלו (באנגלית) תיאור המסגד (ברוסית)
הליגה הלאומית בכדורסל נשים

הליגה הלאומית בכדורסל נשים היא ליגת הכדורסל השנייה בישראל לנשים. הליגה הוקמה לראשונה בשנת 1960. הליגה מורכבת מקבוצות שהשתתפו בעבר בליגה הראשונה ומתיימרות לחזור אליה. ובנוסף קבוצות חדשות וקבוצות בת. השיטה משתנה מעונה לעונה. כיום הליגה היא אחת ומשחקות בה 14 קבוצות כאשר ארבע הקבוצות הראשונות מתחרות בפיינל פור והזוכה מעפילה לליגת העל. ושלוש האחרונות בטבלה בסיום הליגה נושרות לליגה הארצית. בעבר הליגה הייתה מחולקת לשתי טבלאות (צפון/דרום) בשני סיבובים של 11 משחקים. סיבוב של פלייאוף תחתון ועליון משולב, ובסיום הפלייאוף העליון, פיינל פור הטוב מ 3, שבסיומו שתי קבוצות עולות לליגת העל. 3 האחרונות בפלייאוף התחתון, יורדות לליגה הארצית. בסיום עונת 2019/20 שהופסקה עקב משבר הקורנה הוקפאו היורדות לליגה הארצית והוחלט כי הראשונה בטבלה באותו הזמן הפועל גלבוע קרן תעפיל לליגת העל ולא יהיו יורדות מליגת העל, עקב כך עלו ארבעת הראשונות בליגה הארצית אל הליגה הלאומית (מלבד קבוצת אליצור נתניה ארצית שמחזיקה קבוצה גם בליגה הלאומית), אחת מכל מחוז והליגה הוגדלה ל-17 קבוצות לעונת 2020/21., עקב מגפת הקורנה הליגה לא נפתחה כסדרה ובסופו של דבר שונה מבנה הליגה פעם נוספת לצמד בתים אזורים בעלי 7 ו-8 קבוצות, הפועל גלבוע קרן שהכורזה כעולה לליגת העל וויתרה על העלייה ונשארה בליגה ומכבי רעננה הס, הפועל באר שבע אסא ואליצור חולון שרת וויתרו על מקומן בליגה. בעונה זו הליגה כוללת 14 קבוצות: עמוד הליגה באתר ספסל טבלת הליגה באתר איגוד הכדורסל הישראלי שיבוצי האיגוד לעונת 2020/21 הקבוצות בכתב מחוק וויתרו על העלייה [אלופת הליגה הלאומית הפועל ראשון לציון מחזיקה קבוצה בליגת העל ולכן לא יכולה להעפיל]
נתן זייברג

נתן "נתי" זייברג (Nathan "Nati" Seiberg; נולד ב-22 בספטמבר 1956) הוא פיזיקאי ישראלי-אמריקאי החוקר את תחום תורת המיתרים. הוא מכהן כפרופסור במכון למחקר מתקדם בעיר פרינסטון שבניו-ג'רזי. נולד בישראל ב-22 בספטמבר 1956. בילדותו התבלט במחנה נוער שוחר מדע שנערך במכון ויצמן למדע. סיים תואר ראשון בפיזיקה בהצטיינות באוניברסיטת תל אביב בשנת 1977, לאחר מכן התגייס ושירת חמש שנים בצה"ל. במקביל עבד על דוקטורט במכון ויצמן, בהנחיית חיים הררי, אותו סיים בשנת 1982. הוא החל ללמד במכון ויצמן, ובשנת 1989 מונה לפרופסור מן המניין. בשנים 1989 עד 1997 כיהן כפרופסור באוניברסיטת ראטגרס. משנת 1997 משמש כפרופסור מן המניין לפיזיקה מתמטית במכון למחקר מתקדם (הישראלי הראשון שכיהן במוסד זה) ומשנת 1998 כפרופסור אורח באוניברסיטת פרינסטון. בשנת 1995 הוענקה לו מדליית אוסקר קליין. בשנת 1996 קיבל מלגה במסגרת היוקרתית של עמיתי מקארתור. בשנת 2008 מונה כחבר באקדמיה הלאומית למדעים של ארצות הברית. ב-2012 זכה בפרס לפיזיקה יסודית בסך 3 מיליון דולר. בשנת 2016 זכה במדליית דיראק (אנ') יחד עם מיכאל שיפמן וארקדי ויינשטיין. למחקריו של זייברג היה תרומה משמעותית בתחום תורת המיתרים ותורת השדות הקוונטית. ביחד עם אדוארד ויטן פרסם את משוואות זייברג-ויטן, העוסקות בתורת כיול. מדיה וקבצים בנושא נתן זייברג בוויקישיתוף אתר האינטרנט הרשמי של נתן זייברג נתן זייברג, באתר פרויקט הגנאלוגיה במתמטיקה דף הבית של זייברג במכון למחקר מתקדם (באנגלית) סיון פינגולד, הניו יורק טיימס, הסינדרלה של תורת המיתרים // איך ברגע הפך פיזיקאי ישראלי למיליונר, באתר TheMarker‏, 1 באוגוסט 2012
קידום נוער

קידום נוער הוא אחד ממקצועות החינוך והרווחה המתמקד באוכלוסיית נוער בסיכון. הנערים נכללים בקבוצות סיכוניות, כלומר, נערים העלולים להגיע למצבי סיכון כגון סמים ואלכוהול, זנות, אנורקסיה ועוד. המניעים לכך הם מעמד סוציו-אקונומי נמוך, חוויות רבות של אי-הצלחה, המובילות לדימוי עצמי נמוך ומרידה במוסכמות בגיל ההתבגרות. קידום נוער נועד לקדם את בני הנעורים (גילאי 14–18) ולעזור להם, השירות תורם ליצירת הזדמנויות למימוש הפוטנציאל האישי במגוון תחומי החיים, וכן תורם לשילוב מחדש בקבוצת השווים ובחברה. המטופלים מגיעים ליחידות מצו בית-משפט, גופים של הרווחה ובאמצעות reaching out - "חיזור", כלומר, עובדי קידום הנוער מסתובבים באזורי השיטוט והבילוי של בני הנוער במצב סיכוני בשעות הפעילות שלהם (לרוב, בשעות הלילה המאוחרות עד שעות הבוקר המוקדמות) וכך מאתרים אותם. העבודה עם הנערים מתקיימת ביחידות לקידום נוער הפרושות ברחבי הארץ. ביחידות נהנים הנערים ממסגרת חינוכית המקבלת אותם לאחר שנפלטו ממסגרות הלימוד הפורמליות, מטיפול פרטני ומדינמיקה קבוצתית וכן אפשרות ללימודים לקראת קבלת תעודת בגרות, למתאימים לכך, הם גם מקבלים שירות טיפולי בנוסף להשכלה. כמו כן, מוענקת הכנה להשתלבות בעולם התעסוקה, הכנה לקראת השירות הצבאי או האזרחי, וחיזוק המעורבות בקהילה. הכשרה במקצוע ניתנת במספר מכללות בישראל. בהן, המכללה האקדמית בית ברל, המכללה האקדמית לחינוך ע"ש קיי, מכללת אורות ישראל, המכללה האקדמית לחינוך ע"ש דוד ילין ומכללת אורנים. קידום נוער - תחום חינוך-טיפול, באתר משרד החינוך - פורטל רשויות ובעלויות חינוך ממונה קידום נוער, באתר משרד החינוך מחוז המרכז
מנזר אלכסנדר נבסקי

מנזר אלכסנדר נבסקי או לאוורת אלכסנדר נבסקי (ברוסית: Александро-Невская лавра – "אלכסנדר נבסקי לברה") הוא מנזר הממוקם בקצה המזרחי של נבסקי פרוספקט בסנקט פטרבורג. המנזר נבנה בהוראת פיוטר הגדול על מנת להכיל את השרידים הקדושים של אלכסנדר נבסקי, הקדוש המגן של סנקט פטרבורג שהפכה באותה עת לבירת רוסיה במקום מוסקבה. בשנת 1797 הוגדר המסדר כלאורה (תואר אותו נשאו קודם לכן רק לאוורת קייב-פצ'רסק שבקייב ולאוורת השילוש-סרגייב). במתחם הכנסייה מצויות שתי כנסיות הבנויות בסגנון הבארוק אשר תוכננו על ידי האב והבן טרציני, ונבנו בין 1717–1722 ו-1742–1750 בהתאמה. כמו כן במתחם ממוקמת קתדרלה המוקדשת לשילוש הקדוש שנבנתה בסגנון נאו-קלאסי בין השנים 1778–1790 בתכנונו של האדריכל איוואן סטארוב. במתחם המנזר ממוקם בית העלמין טיחווינסקויה בו קבורים, בין היתר, לאונרד אוילר, מיכאיל לומונוסוב, אלכסנדר סובורוב, ניקולאי קאראמזין, מודסט מוסורגסקי, פיוטר איליץ' צ'ייקובסקי, פיודור דוסטויבסקי, קארלו רוסי, סרגיי ויטה, ניקולאי רימסקי-קורסקוב ואיוואן גונצ'רוב. לאחר מהפכת אוקטובר צומצמה בהדרגה הפעילות הדתית במתחם ובשנות ה-30 הופסקה כליל. בשנת 1996 החלה להתחדש פעילות דתית במתחם ובשנת 2000 הוחזר המקום לניהול הכנסייה הרוסית ולבעלותה. בית העלמין טיחווינסקויה מדיה וקבצים בנושא מנזר אלכסנדר נבסקי בוויקישיתוף אתר האינטרנט הרשמי של מנזר אלכסנדר נבסקי
כלב רועים

כלב רועים מתאר תפקיד מסורתי שניתן למספר גזעי כלבים במשק הבית האנושי. המטלות הכללות בתפקיד זה מורכבות ומרובות: בנוסף לתפקיד הבסיסי שלהם לדאגה ושמירה על העדר מלוכד, עליהם אף להגן על העדר מפני שודדים וטורפים למיניהם כגון זאבים, וכן להיות בני לוויה במסעותיו הרבים והארוכים מחוץ לבית של הרועה. כלבי הרועים אשר נחשבים קלים לאילוף, מסוגלים אף להגיב לפקודה שניתנה מבעליהם ממרחק של חצי קילומטר. פקודות האילוף כוללות שריקות מיוחדות, תנועות ידיים ואף תנועות עיניים. תפקידי כלבי הרועים הם בעיקר כינוס העדר ושמירה עליו, שני תפקידים הדורשים תכונות שונות, ולכן נבחרים עבורם גזעי כלבים שונים. התנהגות כלבי הרועים מתבססת בעצם על התנהגותם של אבות אבותיהם - הזאבים. כדי ללכוד את טרפו, משתמש הזאב בטכניקה של מארב, התגנבות ומרדף. כלבי הרועים מסתמכים למעשה על אותה הטכניקה למעט הבדל אחד קטן וחשוב ביותר - אי טריפת החיה הניצודה, או במקרה שלהם, העדר. במהלך הביות ופיתוח הגזע שם האדם "מעצור" בתהליך של פגיעת בעל החיים. רוב גזעי כלבי הרועים המשתמשים בטכניקת איסוף העדר הם כלבים בגודל קטן עד בינוני. על הכלבים להיות זריזים ביותר, וזאת כדי שיוכלו לכנס את העדר במהירות. כלב הרועים יכנס את העדר בשתי שיטות עיקריות: בעזרת המבט - בטכניקת כינוס זאת ידוע הבורדר קולי, אשר זוקף מבטו אל עבר עדר הכבשים. זקיפת מבט זו מספיקה כדי לגרום לעדר להיכנס לתוך המכלאה. רדיפת העדר - בטכניקת כינוס זאת ידוע הולש קורגי אשר מצליח לכנס את העדר בעזרת נשיכות ברגליהם של הכבשים. דוגמה נוספת היא כלב הצאן האנגלי העתיק, אשר משתמש בגודלו על-מנת לחסום את דרכו של העדר ובכך בעצם מכריח אותם להיכנס למכלאה. כלבי הרועים שתפקידם להגן על העדר הם כלבים גדולים ומסיביים אך עם זאת עדינים ביחסם אל העדר, ניתן לראות זאת בגזע הרועה ברגמסקו, גזע רחב ממדים, המכוסה פרווה עבה המגנה עליו מפני חיות מזיקות. כלבי הרועים בדרך כלל דומים חיצונית לכבשים כדי לבלבל את הזאבים וגם כדי להשתלב בעדר. מלבד מהשתלבות הכלב מהבחינה החיצונית, דואג הרועה להשאיר את הכלבים מגיל צעיר מאוד עם עדר הכבשים, כך שהכלבים רואים את העדר כמשפחה, ואת עצמם כחלק ממנו. יתרה מכך, לעיתים קרובות משאירים המגדלים את העדר בלי השגחתם ועם שלושה כלבי רועים במרעה הפתוח, בידיעה שהכלבים יעשו כל שביכולתם כדי להגן על העדר. כלב גזעי כלבי רועים רועה צאן מדיה וקבצים בנושא כלב רועים בוויקישיתוף
Crush 40

קראש 40 (באנגלית: Crush 40) היא להקת רוק כבד יפנית-אמריקאית. חברי הלהקה הם ג'ון סנואוהה וג'וני ג'יאולי. את מרבית השירים שלהם ניתן למצוא במשחקי "סוניק הקיפוד" (החל מ-Sonic Adventure ועד המשחק Team Sonic Racing), ובנוסף לכך עשו את האפקטים במשחק Nights: Journey of Dreams. ג'יאולי היה המתופף של להקת Killerhit החל מ-1983, כאשר היה בן 17. כשהלהקה התפרקה ב-1991, הצטרף לאחיו ג'ואי והם הוציאו אלבום משותף בשם "Brothers" (אחים). ב-1998 התקבל בתור גיטריסט ללהקת אקסל רודי פל ולעיתים גם שר. סנואוהה, בעודו בן 3 ביפן כבר למד לנגן על פסנתר. כשעבר לפנמה, בגיל 12, נמשך למוזיקת רוק. הוא למד בכוחות עצמו לנגן בגיטרה חשמלית כשהיה בן 15, והקליט את ההקלטה הראשונה שלו בגיל 17. ב-1993, כשסיים את לימודיו בקולג', צורף ג'ון לחברת Sega בתור עורך משחקי וידאו, וערך את הסאונד במשחק "Sonic the Hedgehog 3". ואת המוזיקה במשחק "Sonic Adventure". תחילתה של קראש 40 הייתה כאשר עשו מוזיקה ל-"NASCAR Arcade". "קראש 40" היה שם המיזם של ג'יאולי וסנואוהה. הם שאבו השראה מאוסף המשחקים של "Sonic the Hedgehog" אז. כיום, קראש 40 עורכת מוזיקה למשחקים של "SEGA". פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. Sonic Adventure Vocal mini-Album (Songs with Attitude) ‏ (1998) Thrill Of The Feel ‏ (2000) Sonic Adventure 2 Vocals Collection: Cuts Unleashed ‏ (2001) Crush 40 ‏ (2003) Triple Threat: Sonic Heroes Vocal Trax ‏ (2003) Shadow the Hedgehog Original Soundtrack ‏ (2006) Sonic the Hedgehog Vocal Traxx: Several Wills ‏ (2007) True Blue: The Best of Sonic the Hedgehog ‏ (2008) Face to Faith: Sonic and the Black Knight Vocal Trax ‏ (2009) מדיה וקבצים בנושא Crush 40 בוויקישיתוף אתר האינטרנט הרשמי של Crush 40 Crush 40, ברשת החברתית פייסבוק Crush 40, ברשת החברתית אקס (טוויטר) Crush 40, סרטונים בערוץ היוטיוב Crush 40, במסד הנתונים הקולנועיים IMDb (באנגלית) Crush 40, באתר ספוטיפיי Crush 40, באתר Last.fm (באנגלית) Crush 40, באתר AllMusic (באנגלית) Crush 40, באתר MusicBrainz (באנגלית) Crush 40, באתר Discogs (באנגלית) Crush 40, באתר Songkick (באנגלית) Crush 40, באתר Genius ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
נירנברג (פירושונים)

האם התכוונתם ל... נירנברג – העיר השנייה בגודלה בבוואריה, גרמניה חוקי נירנברג – חוקי גזע אנטישמיים בימי שלטון גרמניה הנאצית, אשר הגדירו מיהו אזרח גרמני משפטי נירנברג – סדרת משפטים שבהם נשפטו פושעי המלחמה וראשי המשטר הנאצי בגרמניה, לאחר מלחמת העולם השנייה נירנברג (סרט) – סרט דוקו-דרמה על משפטי נירנברג. פ.צ. נירנברג – מועדון כדורגל גרמני מהעיר נירנברג מרשל וורן נירנברג – ביוכימאי אמריקאי-יהודי, חתן פרס נובל לפיזיולוגיה ורפואה לשנת 1968 דייוויד נירנברג – היסטוריון אמריקאי
סלבטורה סקילאצ'י

סלבטורה 'טוטו' סקילאצ'י (באיטלקית: Salvatore Schillaci;‏ 1 בדצמבר 1964 – 18 בספטמבר 2024) היה כדורגלן איטלקי. סקילאצ'י זכה בכדור הזהב ובנעל הזהב של מונדיאל 1990 לאחר שכבש בטורניר שישה שערים ונבחר למצטיין המונדיאל. אלו היו השערים היחידים שכבש לזכות נבחרת איטליה, למעט שער נוסף. הוא פרש מהנבחרת כשלזכותו שבעה שערים בשש עשרה הופעות. הופעתו הראשונה בנבחרת הייתה ב-31 במרץ 1990 במשחק הניצחון של איטליה 0–1 מול נבחרת שווייץ בכדורגל. סקילאצ'י שיחק בקבוצות מסינה, יובנטוס ואינטר מילאנו ובליגה היפנית לפני שפרש ב-1999. נפטר ב-18 בספטמבר 2024 לאחר התמודדות עם מחלת הסרטן. מדיה וקבצים בנושא סלבטורה סקילאצ'י בוויקישיתוף סלבטורה סקילאצ'י, באתר Transfermarkt סלבטורה סקילאצ'י, באתר Soccerway סלבטורה סקילאצ'י, באתר BDFutbol סלבטורה סקילאצ'י, באתר WorldFootball.net סלבטורה סקילאצ'י, באתר National Football Teams סלבטורה סקילאצ'י, באתר FootballDatabase.eu מיכאל יוכין‏, העיניים של המדינה: פרידה מטוטו סקילאצ'י, האיש שסימל את החלום, באתר וואלה, 19 בספטמבר 2024 Totò Schillaci è morto: addio all'eroe di Italia 90, Corriere della Sera, ‏18 בספטמבר 2024 (באיטלקית) ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
סאימה

הסאימה (בלטבית: Saeima) הוא בית המחוקקים והנבחרים הלטבי. הסאימה מונה 100 מושבים הנבחרים בבחירות ישירות על ידי העם כל 4 שנים, בדרך כלל בשבת הראשונה של חודש אוקטובר. מערכת הבחירות האחרונות נערכה ב-1 באוקטובר 2022. בבחירות הפרלמנטריות אחוז החסימה הוא 5% מתוך סך הקולות. יושבת-ראש הסאימה הנוכחית היא אינארה מורינצה מטעם מפלגת הברית הלאומית. היא ממלאת את התפקיד מאז 2014. בידי נשיא לטביה עומדת האפשרות לפזר את הסאימה ולהכריז על הקדמת הבחירות הפרלמנטריות. הליך זה כרוך בסיכון פוליטי משמעותי לנשיא, לרבות הסיכון של אובדן משרתו. בהיסטוריה החדשה של לטביה זה קרה רק פעם אחת - ב-29 במאי 2011 יזם הנשיא ואלדיס זאטלרס את הליך פיזור הסיאמה. והיא אכן פוזרה ב-21 ביולי 2011. פוליטיקה של לטביה בתי מחוקקים לפי מדינה מדיה וקבצים בנושא סאימה בוויקישיתוף אתר האינטרנט הרשמי של סאימה (בלטבית, בצרפתית ובאנגלית) סאימה, ברשת החברתית פייסבוק סאימה, ברשת החברתית אקס (טוויטר) סאימה, ברשת החברתית אינסטגרם סאימה, באתר פליקר ערך זה הוא קצרמר בנושא רשויות מחוקקות ובנושא לטביה. אתם מוזמנים לתרום לוויקיפדיה ולהרחיב אותו.